CELEX: 62007TJ0205
Language: et
Date: 2011-02-03
Title: Üldkohtu otsus (kuues koda), 3.2.2011.#Itaalia Vabariik versus Euroopa Komisjon.#Keeltekasutuse kord – EPSO veebilehel osalemiskutse avaldamine eesmärgiga koostada kandidaatidest andmebaas lepinguliste töötajate värbamiseks – Avaldamine kolmes ametlikus keeles – EÜ artiklid 12 ja 290 – Muude teenistujate teenistustingimuste artikkel 82 – Määrus nr 1.#Kohtuasi T-205/07.

Üldkohtu (kuues koda) 3. veebruari 2011. aasta otsus – Itaalia vs. komisjon
      (Kohtuasi T‑205/07)
      Keeltekasutuse kord – EPSO veebilehel osalemiskutse avaldamine eesmärgiga koostada kandidaatidest andmebaas lepinguliste töötajate värbamiseks
         – Avaldamine kolmes ametlikus keeles – EÜ artiklid 12 ja 290 – Muude teenistujate teenistustingimuste artikkel 82 – Määrus nr 1
      
      1.                     Euroopa Liit – Keeltekasutuse kord – Määrus nr 1 – Kohaldamisala – Institutsioonide ja ametnike, muude teenistujate ja institutsioonide
            ametikohtadele kandideerijate vahelised suhted – Välistamine (Nõukogu määrus nr 1) (vt punktid 30–33)
      2.                     Euroopa Liit – Keeltekasutuse kord – Põhimõte, mis kehtestab iga kodaniku õiguse sellele, et kõik tema huve mõjutada võivad
            aktid koostatakse tema keeles – Puudumine (EÜ artiklid 290 ja 314; Nõukogu määrus nr 1) (vt punkt 50)
      3.                     Ametnikud – Lepingulised töötajad – Töölevõtmine – Osalemiskutse eesmärgiga koostada kandidaatidest andmebaas lepinguliste
            töötajate värbamiseks – Avaldamine Euroopa Personalivaliku Ameti (EPSO) veebilehel ainult teatavates ametlikes keeltes – Kohustus
            võtta sobivad meetmed, et informeerida kõiki võimalikke kandidaate kõnealusest teatest ja selle sisust – Kandidaadid, kes
            valdavad piisavalt vähemalt ühte avaldamise keeltest – Diskrimineerimine keele alusel – Puudumine – Kandidaadid, kes oskavad
            ainult teisi ametlikke keeli – Diskrimineerimine keele alusel (EÜ artikkel 12; Muude teenistujate teenistustingimused, artikli 82
            lõige 1) (vt punktid 52–54, 58–59, 63–64)
      Ese 
      
         
               Nõue tühistada 27. märtsil 2007 Euroopa Personalivaliku Ameti (EPSO) veebilehel avaldatud osalemiskutse EPSO/CAST/EU/27/07
                  kandidaatide andmebaasi koostamiseks ühenduse institutsioonides ja agentuurides erinevaid tööülesandeid täitvate lepinguliste
                  töötajate värbamiseks.
               
            Resolutsioon
      
         
                  1.
               
               
                  
               
               
                  	Tühistada 27. märtsil 2007 Euroopa Personalivaliku Ameti veebilehel avaldatud osalemiskutse EPSO/CAST/EU/27/07 kandidaatide
                     andmebaasi koostamiseks ühenduse institutsioonides ja agentuurides erinevaid tööülesandeid täitvate lepinguliste töötajate
                     värbamiseks.
                  
               
            
         
                  2.
               
               
                  
               
               
                  	Itaalia Vabariik ja Euroopa Komisjon kannavad ise oma kohtukulud.